Banka Botërore nxit qeverinë shqiptare të zgjidhë çështjen e pronave
Drejtoresha për Shqipërinë tha se respektimi i së drejtës së pronësisë është një faktor kryesor i hyrjes së investitorëve të huaj.
Banka Botërore u bëri sot thirrje autoriteteve shqiptare që të shpejtojnë punën për të garantuar të drejtat e pronësisë në Shqipëri. Drejtoresha për Shqipërinë dhe Koordinatorja Rajonale për Europën Juglindore, Jane Armitage, deklaroi në një konferencë për mirëqeverisjen se respektimi i të drejtës pronësore është një faktor kryesor për invesitorët e huaj që të vijnë në Shqipëri: tha ajo. Sipas saj, ky nuk është një problem që lidhet me ngatërresat e regjimit komunist, por edhe tani gjatë 20 vjetëve të fundit kanë ndodhur një emigrim i brendshën përmasa të mëdha. - tha Drejtoresha e Bankës Botërore. Zonja Jane Armitage i kushtoi pak minuta edhe debatit me ministrinë e shëndetësisë për një projekt, që pritej të financohej nga Banka Botërore. Ajo tha se në deklaratën e Bankës Botërore është e qartë gjithçka për shkaqet e anullimit të atij financimi, por theksoi se Banka Botërore ka për këto projekte udhëzime të posaçme shumë profesionale. - tha zonja Armitage. Konferenca për mirëqeverisjen trajtoi edhe çështjen e borxhit publik dhe të rritjes ekonomike përballë krizës ekonomike botërore. Qeveria ka rënë dakord që në buxhetin e fundvitit të ulë borxhin dhe të përpiqet për të siguruar rritje ekonomike 3-4 për qind. Banka Botërore do ta ndihmojë Shqipërinë nga muaji tetor për reformën e skemës së pensioneve. Qeveria shqiptare i kërkoi Banka Botërore që të sjellë një grup ekspertësh për të studiuar mënyra të ndryshme se si të reformohet skema e pensioneve. Ndërkohë Banka Botërore ka mbështetur një projekt për institutin e sigurimeve shoqërore që të përgatitë një listë sa më të saktë të dhënash mbi qytetarët që kontribuojnë.